Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: Az Alkotmánybíróság 1/2000. (II. 23.) AB határozatában a helyi önkormányzatnak a lakásfenntartási támogatásra vonatkozó rendeletalkotási hatáskörével összefüggésben kifejtette „Az Szt. e [értsd: 38. § (3) bekezdése]
Paragraph Index: 720

Az Alkotmánybíróság 1/2000. (II. 23.) AB határozatában a helyi önkormányzatnak a lakásfenntartási támogatásra vonatkozó rendeletalkotási hatáskörével összefüggésben kifejtette „Az Szt. e [értsd: 38. § (3) bekezdése] szabályai tehát a rászorultsági feltételek megállapítása tekintetében már behatárolják a képviselő-testület rendeletalkotási hatáskörét. Az Szt.-nek ez a szabályozása — összevetve az Ötv. 8. § (4) bekezdésével — arra ad lehetőséget a képviselő-testületnek, hogy az Szt. e rendelkezéseiben meghatározott rászorulókon túl további jogosultakat is lakásfenntartási támogatásban részesítsen.” (ABH 2000, 385., 389.) Jelen esetben az Szt. 26. §-ában foglalt felhatalmazása sem korlátlan. A települési önkormányzatnak e felhatalmazáson alapuló rendeletalkotási jogköre ugyanis csak az Szt. rendelkezéseinek figyelembevételével történhet. Az Alkotmánybíróság mindezekre tekintettel megállapította, hogy az Ör. vitatott szakasza a szociális ellátásra jogosultság feltételeinél a jövedelem fogalmát úgy szabályozta, hogy a vonatkozó törvényi előírásokkal ellentétesen, az állampolgárokra szigorúbb követelményeket támasztott, azaz többletfeltételeket állapított meg. Így ez a szabályozás ellentétes az önkormányzat rendeletalkotási jogkörét szabályozó alkotmányi és törvényi szabályokkal, sérti az Alkotmány 44/A. § (2) bekezdésében foglaltakat, valamint az Ötv. 16. §-ával, és ellentétes az Szt. 4. § (1) bekezdésének a) pontjával. Mindezek alapján az Alkotmánybíróság a rendelkező részben foglaltak szerint határozott. A határozatnak a ben való közzététele

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes